**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2020. gada 30. janvāra lēmumu Nr.\_\_/2

(protokols Nr. 2)

**2020. gada 30. janvārī Saistošie noteikumi Nr. 2**

**„Grozījumi Dobeles novada pašvaldības 2015. gada 26. novembra saistošajos noteikumos Nr. 12 „Par pašvaldības pabalstiem””**

Izdoti saskaņā ar likuma

„Par pašvaldībām”43.panta trešo daļu

Izdarīt Dobeles novada pašvaldības 2015. gada 26. novembra saistošajos noteikumos Nr. 12 „Par pašvaldības pabalstiem” šādus grozījumus:

1. Aizstāt saistošo noteikumu 6. punktā skaitli “100” ar skaitli “150”.
2. Izteikt saistošo noteikumu 18. punktu jaunā redakcijā:

“18. Pabalsts tiek piešķirts, pamatojoties uz personas iesniegumu, kurš jāiesniedz Dzimtsarakstu nodaļā vai pagasta pārvaldē.”.

3. Svītrot saistošo noteikumu 23. punktu.

Domes priekšsēdētājs A.Spridzāns

**Saistošo noteikumu Nr. 2**

**„Grozījumi Dobeles novada pašvaldības 2015. gada 26. novembra saistošajos noteikumos Nr. 12 „Par pašvaldības pabalstiem””**

 **paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Nepieciešams grozīt saistošo noteikumu 18. punktu, ņemot vērā to, ka Vispārīgā datu aizsardzības regula (VDAR) būtiski paplašina katras personas tiesības datu apstrādē. Pārzinim ir jāievēro VDAR noteiktie nosacījumi un datu apstrādei jābūt likumīgai. Datu valsts inspekcija norāda, ka konkrētajā situācijā – jubilāru sveikšana, lai veiktu datu apstrādi (šajā gadījumā personas datu pieprasīšanu), ir jāpastāv vismaz vienam no VDAR 6.pantā noteiktajiem tiesiskajiem pamatiem. Piemēram, jābūt datu subjekta piekrišanai, vai šādai apstrādei jāizriet no pašvaldībai ar normatīvo aktu noteiktajām funkcijām. Inspekcija norāda, ka pirmšķietami pašvaldības “labais nodoms” datu pieprasīšanai nevar tikt uzskatīts kā tiesiskais pamats datu apstrādei (datu saņemšanai no Iedzīvotāju reģistra, arī ielūkošanās pašvaldībai pieejamā datu bāzē).Grozījumi ir nepieciešami arī tāpēc, ka pašvaldība ir ierosinājusi paaugstināt pabalsta apmēru sakarā ar bērna piedzimšanu. |
| 2. Īss projekta satura izklāsts | Tiek palielināts pabalsta apmērs sakarā ar bērna piedzimšanu, tādējādi saistošo noteikumu 6. punktā noteiktā pabalsta summa 100 *euro* tiek aizstāta ar summu 150 *euro*. Saistošo noteikumu 18. punkts izteikts jaunā redakcijā, kas noteic, ka, lai saņemtu pabalstu 100 gadu jubilejā, ir nepieciešams personas iesniegums.Svītrots 23. punkts, ievērojot VDAR noteikto.  |
| 3. Informācija par plānoto projekta ietekmi uz pašvaldības budžetu | Nemainās |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neattiecas |
| 5. Informācija par administratīvajām procedūrām | Nemainās |
| 6. Informācija par konsultācijām ar privātpersonām | Neattiecas |

Domes priekšsēdētājs A.Spridzāns